Publication: Magyar Közlöny
Issue: MK-2009-146 (Year: 2009, Number: 146)
Era: 2004-2010
Section: szerzõdéseket), hanem a 7. § (1) bekezdés átgondolását is implikálja, amelyrõl az 53/1993. (X. 13.) AB határozatban az
Paragraph Index: 952

szerzõdéseket), hanem a 7. § (1) bekezdés átgondolását is implikálja, amelyrõl az 53/1993. (X. 13.) AB határozatban az Alkotmánybíróság kimondta, hogy: »Az Alkotmány 7. § (1) bekezdése azt is jelenti, hogy a Magyar Köztársaság az Alkotmány rendelkezésénél fogva részt vesz a nemzetek közösségében; ez a részvétel tehát a belsõ jog részére alkotmányi parancs. Ebbõl következik, hogy az Alkotmányt és a belsõ jogot úgy kell értelmezni, hogy a nemzetközi jog általánosan elfogadott szabályai valóban érvényesüljenek. (…) A 7. § (1) bekezdés második fordulata – a vállalt nemzetközi jogi kötelezettségek és a belsõ jog összhangjának biztosítása – minden „vállalt” nemzetközi kötelezettségre vonatkozik, az általánosan elismert szabályokra is. Másrészt az összhangot az egész belsõ joggal biztosítani kell, az Alkotmánnyal is. Az Alkotmány 7. § (1) bekezdése tehát az Alkotmány, a nemzetközi jogból származó, szerzõdéssel, vagy közvetlenül az Alkotmánnyal vállalt kötelezettségek, valamint a belsõ jog összhangját követeli meg; az összhang biztosításában figyelemmel kell lenni mindegyikük sajátosságaira.« (ABH 1993, 323, 327.) Az Alkotmány 7. § (1) bekezdése azok közé tartozik, amelyek módosítása elképzelhetõ ugyan, azonban semmi esetre sem olyan formában, ami e népi kezdeményezés okszerû logikai következménye lenne: a vállalt nemzetközi kötelezettségek – másra tekintet nélküli – alárendelése egy-egy népszavazásnak. Így nézetem szerint az Országgyûlés alkotmányozó hatalomként nem módosíthatja abban a formában az Alkotmányt (gyakorlatilag a pacta sunt servanda elvet feladva, a belsõ jog primátusát meghirdetve a nemzetközi kötelezettségek felett), amire a népi kezdeményezés irányul. Így tehát a kérdés éppen kategórikus fordulata miatt – megítélésem szerint – már nincs az „alkotmányosságosság keretein belül.” Dr. Kovács Péter s. k., alkotmánybíró

Source: https://magyarkozlony.hu/hivatalos-lapok/a45730e7c8927de48fd7cfa84e43c0ce78cb3ffe/dokumentumok/4fcf94acd35615d48d31bc7edd6e645defe8457e/letoltes